5.9.2023
SK
Úradný vestník Európskej únie
C 315/7
Predbežné oznámenie o koncentrácii (Vec M.11223 – PAI PARTNERS/INFRA GROUP) Vec, ktorá môže byť posúdená v rámci zjednodušeného postupu (Text s významom pre EHP)
(2023/C 315/06)
1.
Komisii bolo 24. augusta 2023 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — PAI Partners SAS (Francúzsko) (ďalej len „PAI Partners“), — We Connect Infra NV (Belgicko) (ďalej len „Infra Group“).
Podnik PAI Partners získa v zmysle článku 3 ods.
1 písm.
b) nariadenia o fúziách výlučnú kontrolu nad celým podnikom Infra Group.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— PAI Partners je európska súkromná kapitálová spoločnosť, ktorá spravuje fondy investujúce do podnikov, ktoré pôsobia v týchto sektoroch: služby pre podniky, potravinárstvo a spotrebitelia, všeobecný priemysel a zdravotná starostlivosť.
PAI Partners je tiež materskou spoločnosťou okrem iného týchto podnikov: — M Group Services (ďalej len „MGS“), spoločnosť poskytujúca infraštruktúru, dáta a iné služby regulovaným odvetviam verejnoprospešných služieb, telekomunikácií a dopravy, — Apleona, spoločnosť poskytujúca služby v oblasti nehnuteľností, ktorá poskytuje najmä služby správy zariadení, predovšetkým správu technických zariadení (napr. prevádzka a údržba budov, energetické riadenie), správu infraštruktúrnych zariadení (napr. upratovanie, stravovanie, bezpečnosť) a správu komerčných zariadení (napr. správa nehnuteľností, fakturácia, správa zmlúv), ako aj — Apave, spoločnosť pôsobiaca v oblasti riadenia technických, environmentálnych, ľudských a digitálnych rizík.
V rámci svojej podnikateľskej činnosti ponúka spoločnosť Apave celý rad služieb súvisiacich s testovaním, technickou kontrolou, inšpekciou a certifikáciou technických stavieb (ďalej len „služby v oblasti technickej inšpekcie a certifikácie).
Okrajovo ponúka služby odborného poradenstva a odbornej prípravy, ktoré sa týkajú aj riadenia rizík, — Infra Group je poskytovateľ prác na multidisciplinárnej sieťovej infraštruktúre (elektrická energia, voda a kanalizácia, plyn a diaľkové vykurovanie, telekomunikácie, zemné práce, priemysel a verejné osvetlenie).
Ponúka širokú škálu služieb od projektovania, inžinierskych a inštalačných služieb až po údržbu infraštruktúrnych sietí.
Pôsobí v Belgicku, vo Francúzsku, v Holandsku a Nemecku. 3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) treba uviesť, že túto vec je možné posudzovať v súlade s postupom stanoveným v uvedenom oznámení.
4.
Komisia vyzýva zainteresované tretie strany, aby jej predložili prípadné pripomienky k zamýšľanej koncentrácii.
Pripomienky musia byť Komisii doručené najneskôr 10 dní odo dňa uverejnenia tohto oznámenia.
Vždy je nutné uviesť túto referenčnú značku: M.11223 – PAI PARTNERS/INFRA GROUP (1) Ú. v.
EÚ L 24, 29.1.2004, s. 1 („nariadenie o fúziách“).
(2) Ú. v.
EÚ C 366, 14.12.2013, s.
5.